Kidekoop

**Kidekoop** Bilboko irabazi-asmorik gabeko kontsumo-kooperatiba bat da, Bilbo Zaharra eta inguruko auzoetan elikadura burujabetza bultzatzeko ekimena. Produktore eta kontsumitzaileen artean bidezko harremanak eraiki eta beste eredu sozio-ekonomiko baten alde apustua egiten du.

## Historia 
thumb|Kidekoop sarrera
Kidekoop Bilbo Zaharra auzoko talde baten elikadura-burujabetzaren inguruko interesetik sortutako ekimena da, pertsonekin eta ingurumenarekin kontzienteagoa eta arduratsuagoa den kontsumo mota bati aurre egiteko ideiak bultzatuta. 2013. urtean hasitako hausnarketa prozesu baten ondoren, kooperatiba sortzea erabaki zen, kontsumo ohituretan aldaketa sustatzeko tresna gisa.

2014ko urtarrilaren 10ean kontsumo arduratsurako Kidekoop Elkartea sortu zen. 2014ko otsailaren 13an inskribatu zen Euskal Autonomia Erkidegoko Elkarteen Erregistroan, aldaketa soziala sustatzeko eta elikadura-subiranotasuna bultzatzeko, ekoizpen- eta kontsumo-harreman bidezkoak bermatzeko, eta eredu sozioekonomiko eta kontsumo-eredu desberdina garatzeko, supermerkatu kooperatiboen ildotik. 

## Helburuak 
Estatutuen arabera, Elkartearen helburuak honako hauek dira:

* Kontsumo arduratsua, bidezkoa eta solidarioa, osasuna eta bizi-kalitatea sustatzea.
* Nekazaritza ekologikoa eta ingurumena errespetatzen duten ekoizpen-prozesuak babestea.
* Eskualdeko merkatuak eta herritarrek landa-ingurunearekin dituzten loturak sustatzea, ekoizlearen eta kontsumitzailearen arteko elkarlaguntza lotura sortuz.
* Elkartasuna eta bizikidetza sustatzea, geure konponbide propioen bilaketa partekatuz, irudimenaren, lankidetzaren, esfortzuaren eta konpromisoaren bidez.
* Antzeko helburuak dituzten beste erakunde batzuekin lankidetzan aritzea.

Helburu horiek lortzeko, merkaturatze-zirkuitu laburren eraikuntza sustatuko da, bitartekariak saihestuz eta bidezko merkataritzako irizpideei jarraituz, prezio duinekin, bai sektore ekoizlearentzat, bai kontsumitzailearentzat. 

### Jarduerak 
thumb|320x320px|Kidekoop barruko espazioa
Proiektua eta helburuak ezagutzera emateko hainbat jarduera egiten dira: adibidez, liburutegi-zerbitzuaren aurkezpena, sukaldaritza eta kosmetika tailerrak, gertuko produktuak eta ekoizleak ezagutzera emateko merkatuak. Bestalde, *Elikaldia*, burujabetza eta jasangarritasuna ardatz dituen esperientzia pilotua Bizilur, Lankidetzarako eta Herrien Garapenerako Elkartearekin, lankidetzan aurrera eraman zuen. Dinamika hori Alde Zaharreko eta Bilbo Zaharreko biztanleen kontsumo ohiturak aztertu eta eraldatzeko dinamika komunitarioa izan zen.

Bilbo Zaharra eta San Frantzisko auzoetan sortzen diren hainbat ekimenetan ere parte hartzen du, hala nola Gau Irekian.

2022. urtean Kidekoop eta Errotik, lankidetzan, eko-feminismoari buruz eta landa eremuko emakumeen erronkei buruzko prestakuntza saioa, podcast formatoan, ekoiztu zuten.

## Aliantzak 
Kontsumo-kooperatiba gisa, hainbat erakunde eta sareen kide da, besteak beste: Goiener, REAS Euskadi, #RIEBilbao espazioak trukatzeko sarea San Frantzisko / Bilbo Zaharra / Zabala.''''''

## Egoitza 
Bilbon dago, Urazurrutia kalean, 26. zenbakian, Bilbo Zaharra auzoan.

## Erreferentziak 

## Kanpo estekak 
* Errotik Kooperatiba feminista
* Bizilur, Lankidetzarako eta Herrien Garapenerako Elkartea
* REAS Euskadi